Dobro došli!
Ovo je vodič u kojem se opisuje kako pravilno koristiti Hukyndra napunjenu brizgalicu.
Brizgalica se sastoji od četiri dijela: sivog dijela tijela brizgalice namijenjenog za hvatanje, prozorčića za pregled,
narančaste navlake igle (u kojoj se nalazi igla) i prozirne kapice.
Pogledajmo kako se koristi.
Hukyndra se mora čuvati u originalnom pakiranju u hladnjaku na temperaturi od 2°C do 8°C.
Hukyndra se po potrebi (primjerice, tijekom putovanja)
može čuvati i na sobnoj temperaturi do 25°C tijekom najviše 14 dana.
Najprije izvadite Hukyndra brizgalicu iz hladnjaka.
Izvadite brizgalicu iz pakiranja.
Provjerite rok valjanosti na naljepnici kako biste bili sigurni da nije istekao.
Ostavite brizgalicu na sobnoj temperaturi 15 - 30 minuta prije primjene lijeka.
Važno je napomenuti sljedeće:
Nemojte skidati prozirnu kapicu;
nemojte zagrijavati Hukyndra napunjenu brizgalicu
i nemojte je upotrijebiti ako je tekućina u njoj bila zamrznuta ili odmrznuta.
Položite sav potreban pribor na čistu površinu: brizgalicu, jastučić natopljen alkoholom,
kuglicu vate ili komadić gaze i neprobojni spremnik za odlaganje oštrih predmeta.
Dobro operite i osušite ruke.
Najprije izaberite mjesto za ubrizgavanje,
koje mora biti najmanje 3 cm udaljeno od mjesta primjene prethodne injekcije,
a može se nalaziti na prednjem dijelu bedara ili na trbuhu,
najmanje 5 cm od pupka.
Kružnim pokretima očistite mjesto
za ubrizgavanje jastučićem natopljenim alkoholom.
Pazite da ne ubrizgate lijek kroz odjeću ni u područja bolne kože,
modrica, crvenila, tvrde kože,
ožiljaka, strija ili područja s psorijatičnim plakovima.
Držite Hukyndra brizgalicu tako da je sivi dio za hvatanje okrenut prema gore.
Pogledajte kroz prozorčić za pregled kako biste se uvjerili da je tekućina u brizgalici bistra i bezbojna.
Mjehurići u tekućini normalna su pojava.
Važno je znati da brizgalicu ne smijete upotrijebiti
ako je tekućina u njoj mutna ili sadrži čestice
ili ako Vam je brizgalica pala ili se slomila.
Povucite prozirnu kapicu ravno s brizgalice i bacite ju.
Okrenite Hukyndra brizgalicu tako da je narančasta navlaka igle okrenuta prema mjestu za ubrizgavanje.
Nemojte vraćati prozirnu kapicu na brizgalicu!
Normalno je da iz igle iscuri nekoliko kapi tekućine.
Nježno uhvatite dio očišćene kože na mjestu za ubrizgavanje tako da dobijete izdignuti nabor i čvrsto ga držite.
Zatim postavite narančastu navlaku igle izravno na mjesto za ubrizgavanje pod kutom od 90°,
tako da možete vidjeti prozorčić za pregled.
Držite brizgalicu pritisnutom o kožu na mjestu uboda.
Začut ćete prvi 'klik' koji označava početak ubrizgavanja.
Za primjenu cijele injekcije može biti potrebno do 10 sekundi.
Držite brizgalicu nepomičnom sve dok se narančasti indikator ne prestane micati i možda ćete začuti drugi 'klik'.
Pazite da držite brizgalicu pritisnutom o kožu sve dok ne budete sigurni da je injekcija dovršena.
Po završetku injekcije polako podignite Hukyndra brizgalicu s kože.
Narančasta navlaka igle prekrit će vrh igle.
Vatom ili gazom pritisnite kožu na mjestu uboda, ali nemojte trljati.
Blago krvarenje na mjestu uboda normalna je pojava.
Ako primijetite više od nekoliko kapi tekućine na mjestu uboda,
obratite se liječniku.
Odmah nakon uporabe odložite brizgalicu s iglom i ostale oštre predmete u spremnik za odlaganje oštrih predmeta.
Prozirnu kapicu, jastučić natopljen alkoholom,
vatu ili gazu i pakiranje možete baciti u kućni otpad.